
2023-жылдын «22» августу	№ 122                          Москва шаары


2024-жылга Вьетнам Социалисттик Республикасынан чыккан жана Евразия экономикалык бирлигине мүчө мамлекеттердин аймагына ташылып келүүчү узун дандуу күрүчтүн айрым түрлөрүнө карата тарифтик квотанын көлөмүн белгилөө жөнүндө

2014-жылдын 29-майындагы Евразия экономикалык бирлиги жөнүндө келишимдин 45-беренесине, 2015-жылдын 29-майындагы Бир тараптан Евразия экономикалык бирлиги менен мүчө мамлекеттеринин жана экинчи тараптан Вьетнам Социалисттик Республикасынын ортосунда эркин соода жөнүндө макулдашуунун (мындан ары – Макулдашуу) 
2-главасына жана Макулдашуунун № 1 тиркемесине ылайык Евразия экономикалык комиссиясынын Коллегиясы чечти: 
1. Макулдашууга ылайык 2024-жылга Вьетнам Социалисттик Республикасынан чыккан жана Евразия экономикалык бирлигине мүчө мамлекеттердин (мындан ары – мүчө мамлекеттер) аймагына ташылып келүүчү узун дандуу күрүчтүн айрым түрлөрүнө карата тарифтик квотанын көлөмү (мындан ары – тарифтик квоталар, узун дандуу күрүч) тиркемеге ылайык белгиленсин.
2. Тарифтик квота ички керектөө үчүн чыгаруу бажы жол-жобосуна жайгаштырылган узун дандуу күрүчкө карата колдонула тургандыгы белгиленсин.
3. Мүчө мамлекеттер:
ушул чечимдин 1-пунктунда белгиленген тарифтик квотанын көлөмдөрүн өздөрүнүн мыйзамдарына ылайык тышкы соода ишинин катышуучуларынын ортосунда бөлүштүрсүн;
аткаруу бийлигинин ыйгарым укуктуу органдарына узун дандуу күрүчтү импорттоого лицензия берүүнү тапшырсын.
4. Мүчө мамлекеттерден төмөнкүлөр суралсын: 
зарыл болгон учурда 2024-жылдын 1-июнунан кечиктирбестен Евразия экономикалык комиссиясынын кароосуна мүчө мамлекеттердин ортосунда тарифтик квотанын белгиленген көлөмдөрүнүн тандалбаган бөлүгүн бөлүштүрүү жаатында ушул чечимге өзгөртүүлөрдү киргизүү боюнча сунуштарды берүү;
2024-жылдын биринчи жарым жылдыгынын жыйынтыгы боюнча ушул чечимдин 1-пунктунда белгиленген тарифтик квотанын көлөмдөрүнүн тандалган бөлүгү жөнүндө, ошондой эле 2024-жылдын аягына чейин белгиленген тарифтик квотанын белгиленген көлөмдөрүн тандоо боюнча болжолдор тууралуу Евразия экономикалык комиссиясына маалымдоо. 
5. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.
	

Евразия экономикалык комиссиясынын 

ТИРКЕМЕ 

Евразия экономикалык комиссиясынын 
Коллегиясынын 2023-жылдын 
22-августундагы № 122 чечимине  


	

2015-жылдын 29-майындагы Бир тараптан Евразия экономикалык бирлиги менен мүчө мамлекеттеринин жана экинчи тараптан Вьетнам Социалисттик Республикасынын ортосунда эркин соода жөнүндө макулдашууга ылайык 2024-жылга Вьетнам Социалисттик Республикасынан чыккан жана Евразия экономикалык бирлигине мүчө мамлекеттердин аймагына ташылып келүүчү узун дан күрүчтүн
айрым түрлөрүнө карата тарифтик квотанын 
КӨЛӨМДӨРҮ 

